turjo4nis/wikipedia-bn-dump-20250701 huggingface dataset:
শেখ সাদী খান

শেখ সাদী খান (জন্ম ৩ মার্চ ১৯৫০) একজন স্বনামধন্য বাংলাদেশী সঙ্গীত পরিচালক ও সুরকার। তাকে বাংলাদেশের সঙ্গীতের জাদুকর বলে অভিহিত করা হয়। তিনি ২০০৬ সালে ঘানি চলচ্চিত্রের জন্য শ্রেষ্ঠ সঙ্গীত পরিচালক বিভাগে এবং ২০১০ সালে ভালোবাসলেই ঘর বাঁধা যায় না চলচ্চিত্রের জন্য শ্রেষ্ঠ সুরকার বিভাগে জাতীয় চলচ্চিত্র পুরস্কার লাভ করেন। শিল্পকলা ও সঙ্গীতে বিশেষ অবদানের জন্য ২০২১ সালে বাংলা একাডেমি তাকে সম্মানসূচক ফেলোশিপ প্রদান করে।

প্রাথমিক জীবন 
শেখ সাদী খান ১৯৫০ সালের ৩ মার্চ ব্রাহ্মণবাড়িয়ার শিবপুর গ্রামের এক সঙ্গীত সমৃদ্ধশালী পরিবারে জন্মগ্রহণ করেন। তার পিতা উপমহাদেশের বিখ্যাত সুর সাধক ওস্তাদ আয়েত আলী খাঁ। সুর সম্রাট ওস্তাদ আলাউদ্দিন খাঁ তার চাচা। তার পিতার হাত ধরে সঙ্গীত শিক্ষা শুরু করেন। প্রথমে তবলা ও তারপর বেহালা শেখেন। তার শৈশব কাটে ব্রাহ্মণবাড়িয়া ও কুমিল্লায়। কুমিল্লা ভিক্টোরিয়া কলেজিয়েট স্কুলে শিক্ষাজীবন শুরু করেন। ঢাকার ধানমণ্ডি উচ্চ বিদ্যালয় থেকে মাধ্যমিক পাশ করেন। এরপর আইমিউজ ও বিমিউজ করেন ঢাকা সঙ্গীত মহাবিদ্যালয় থেকে। ১৯৬৩ সালে মেজভাই সরোদ বাদক ওস্তাদ বাহাদুর খানের সাথে ভারতে যান বেহালায় উচ্চাঙ্গ সঙ্গীত শেখার জন্য। তিন বছর তার অধীনে তালিম নিয়ে ১৯৬৫ সালে বাংলাদেশে ফিরে আসেন।

কর্মজীবন 
১৯৬৫ সালে রেডিও পাকিস্তানে বেহালা বাদক হিসেবে কর্মজীবন শুরু করেন। ১৯৬৮ সালে বেহালা বাদক হিসেবে তৎকালীন পাকিস্তান টেলিভিশনে যোগ দেন। ১৯৭১ সালে বাংলাদেশের স্বাধীনতা যুদ্ধের সময় যুক্ত হন স্বাধীন বাংলা বেতারকেন্দ্রের সঙ্গে। বাংলাদেশ স্বাধীন হলে বাংলাদেশ বেতারে সঙ্গীত পরিচালক হিসেবে যোগ দেন। ২০০৭ সালের মার্চে প্রধান সঙ্গীত প্রযোজক হিসেবে বাংলাদেশ বেতার থেকে অবসর নেন।

শেখ সাদী খান সত্তরের দশকে সঙ্গীত পরিচালক খন্দকার নুরুল আলমের সহকারী হিসেবে চলচ্চিত্রে পদার্পণ করেন। ১৯৭৭ সালে সঙ্গীত পরিচালক হিসেবে সারাদেশে খ্যাতি লাভ করেন। প্রথম চলচ্চিত্রের সঙ্গীত পরিচালনা করেন ১৯৮০ সালে আবদুল্লাহ আল মামুন পরিচালিত এখনই সময় চলচ্চিত্রে। এ চলচ্চিত্রের জন্য শ্রেষ্ঠ সঙ্গীত পরিচালক হিসেবে বাচসাস পুরস্কার লাভ করেন। ১৯৮৫ সালে তার সঙ্গীত পরিচালনায় সুখের সন্ধানে চলচ্চিত্রের গানে কণ্ঠ দেন উপমহাদেশের প্রখ্যাত সঙ্গীতশিল্পী মান্না দে। এছাড়া তিনি আশা ভোঁসলে, সাবিনা ইয়াসমিন, এন্ড্রু কিশোর, রুনা লায়লাসহ দেশী-বিদেশী অনেক শিল্পীর সাথে কাজ করেন।

পারিবারিক জীবন 
শেখ সাদী খান ব্যক্তিগত জীবনে রওশন আরা বেগমের সাথে বিবাহ বন্ধনে আবদ্ধ হন।এই দম্পতির এক ছেলে ও এক মেয়ে রয়েছে।

চলচ্চিত্রের তালিকা

পুরস্কার ও সম্মাননা 
শেখ সাদী খান দুই বার জাতীয় চলচ্চিত্র পুরস্কার ও তিনবার বাচসাস পুরস্কার অর্জন করেন।

জাতীয় চলচ্চিত্র পুরস্কার
 বিজয়ী: শ্রেষ্ঠ সঙ্গীত পরিচালক - ঘানি (২০০৬)
 বিজয়ী: শ্রেষ্ঠ সুরকার - ভালোবাসলেই ঘর বাঁধা যায় না (২০১০)
বাচসাস পুরস্কার
 বিজয়ী: সেরা সঙ্গীত পরিচালক - এখনই সময় (১৯৮০)
 গীতিকার মাসুদ করিম সম্মাননা - ২০১৬

আরও দেখুন 
 আলাউদ্দিন আলী
 আলম খান

তথ্যসূত্র

বহিঃসংযোগ 
 
 

১৯৫০-এ জন্ম
জীবিত ব্যক্তি
বাংলাদেশী সঙ্গীত পরিচালক
বাংলাদেশী সুরকার
বাচসাস চলচ্চিত্র পুরস্কার বিজয়ী
ব্রাহ্মণবাড়িয়া জেলার সঙ্গীতজ্ঞ
শ্রেষ্ঠ সঙ্গীত পরিচালকের জন্য জাতীয় চলচ্চিত্র পুরস্কার (বাংলাদেশ) বিজয়ী
শ্রেষ্ঠ সুরকারের জন্য জাতীয় চলচ্চিত্র পুরস্কার (বাংলাদেশ) বিজয়ী
বাংলা একাডেমির সম্মানিত ফেলো
ব্রাহ্মণবাড়িয়া জেলার ব্যক্তি
একুশে পদক বিজয়ী
রহনপুর রেলওয়ে স্টেশন

রহনপুর রেলওয়ে স্টেশন বাংলাদেশের অন্যতম সীমান্তবর্তি রেলওয়ে স্টেশন। এটি রাজশাহী বিভাগের চাঁপাইনবাবগঞ্জ জেলায় অবস্থিত। রহনপুর রেলওয়ে স্টেশন বর্তমানে বাংলাদেশ-ভারত সীমান্তে অন্যতম রেলওয়ে ট্রানজিট পয়েন্ট হিসেবে কাজ করছে।

অবকাঠামো
রহনপুর রেলওয়ে স্টেশনে টিনের তৈরি একটি মাত্র যাত্রী ছাউনি আছে। এবং প্রশাসনিক কাজের জন্য এর পেছনেই আছে বিশাল একতলা অফিস ভবন।

রহনপুর-সিংঘাবাদ ট্রানজিট ব্যবস্থা 
এটি একটি সচল ট্রানজিট হিসেবে বর্তমানে কাজ করছে এবং ভারতের মালদহ জেলার সিংঘাবাদ রেলওয়ে স্টেশন এর সাথে যুক্ত আছে। ১৯৭৮ সালের ১৫ আগস্ট সংঘটিত চুক্তির মাধ্যমে বাংলাদেশ থেকে নেপাল এ পণ্য পরিবহন এর জন্য এই রেলপথ টি ভারতে প্রবেশ করে। ২০১১ সালের ৬ সেপ্টেম্বর পুনঃচুক্তির মাধ্যমে বাংলাদেশ এবং ভারতের মধ্য দিয়ে একটি নতুন পথ তৈরির ব্যাপারে ব্যবস্থা নেওয়া হয়।

বাংলাদেশ ২০১১ সালে নেপালে সার রপ্তানির মাধ্যমে এই ট্রানজিট ব্যবহার শুরু করে। সিংঘাবাদ-রহনপুর ট্রানজিট পয়েন্ট টি নেপালের র‌্যাক্জল থেকে বাংলাদেশের খুলনা অবদি কোন প্রকার ট্রানশিপমেন্ট চার্জ ছাড়াই ব্যবহৃত হয়।

আরো দেখুন
 রহনপুর
 নওদা বুরুজ
 রহনপুর অষ্টভূজি ইমারত
 রহনপুর শহীদ মুক্তিযোদ্ধাদের গণকবর
 রহনপুর এ. বি. সরকারি উচ্চ বিদ্যালয়

তথ্যসূত্র

চাঁপাইনবাবগঞ্জ জেলা
রহনপুর
চাঁপাইনবাবগঞ্জ জেলার রেলওয়ে স্টেশন
পোকা মাকড়ের ঘর বসতি (চলচ্চিত্র)

পোকা মাকড়ের ঘর বসতি ১৯৯৬ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। চলচ্চিত্রটি পরিচালনা করেছেন আখতারুজ্জামান। ঔপন্যাসিক সেলিনা হোসেনের ১৯৮৬ সালে প্রকাশিত পোকা মাকড়ের ঘর বসতি উপন্যাস অবলম্বনে নির্মিত চলচ্চিত্রটি প্রযোজনা করেছেন চিত্রনায়িকা ববিতা। এতে প্রধান চরিত্রে অভিনয় করেন খালেদ খান, ববিতা, আলমগীর প্রমুখ। চলচ্চিত্রটি শ্রেষ্ঠ চলচ্চিত্রসহ চারটি বিভাগে জাতীয় চলচ্চিত্র পুরস্কার অর্জন করে।

কাহিনী সংক্ষেপ

শ্রেষ্ঠাংশে 
 খালেদ খান - মালেক
 ববিতা - সাফিয়া
 আলমগীর
 রওশন জামিল

সঙ্গীত 
পোকা মাকড়ের ঘর বসতি চলচ্চিত্রের সঙ্গীত পরিচালনা করেছেন শেখ সাদী খান। গানের কথা লিখেছেন মুনশী ওয়াদুদ ও আখতারুজ্জামান। গানে কণ্ঠ দিয়েছেন কিরণ চন্দ্র রায়, তপন চৌধুরী।

গানের তালিকা

পুরস্কার 
জাতীয় চলচ্চিত্র পুরস্কার
 শ্রেষ্ঠ চলচ্চিত্র - ববিতা (প্রযোজক)
 শ্রেষ্ঠ পরিচালক - আখতারুজ্জামান
 শ্রেষ্ঠ কাহিনীকার - সেলিনা হোসেন
 শ্রেষ্ঠ চিত্রগ্রাহক - মাহফুজুর রহমান খান

তথ্যসূত্র

বহিঃসংযোগ 

১৯৯৬-এর চলচ্চিত্র
বাংলাদেশী চলচ্চিত্র
বাংলা ভাষার চলচ্চিত্র
শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (বাংলাদেশ) বিজয়ী
১৯৯০-এর দশকের বাংলা ভাষার চলচ্চিত্র
বাংলা ভাষার বাংলাদেশী চলচ্চিত্র
আখতারুজ্জামান পরিচালিত চলচ্চিত্র
আন্তর্জাতিক প্যারালিম্পিক কমিটি

আন্তর্জাতিক প্যারালিম্পিক কমিটি (আইপিসি) হল একটি আন্তর্জাতিক অলাভজনক সংগঠন বিশ্বব্যাপী প্যারালিম্পিক আন্দোলনের নিয়ন্ত্রণকারী সংস্থা। আইপিসি নয়টি ক্রীড়ার জন্য আন্তর্জাতিক ফেডারেশন হিসাবে প্যারালিম্পিক গেমস আয়োজন ও কার্যাবলী পরিচালনা করে। আইপিসি ১৯৮৯ সালের ২২ সেপ্টেম্বর জার্মানির ডাসেলফোর্টে প্রতিষ্ঠিত হয়। সর্বোপরি, আইপিসি প্যারালিম্পিক গেমসের মান উন্নয়ন এবং সকল বিকলাঙ্গ প্রতিবন্ধী মানুষের খেলাধূলার সুযোগ সৃষ্টি করে প্যারালিম্পিক গেমসকে প্রথমপ্রবৃত্ত থেকে এলিট পর্যায়ে নিয়ে যাওয়া।

সভাপতি 
এ পর্যন্ত দুজন বিশিষ্ট ব্যক্তি আন্তর্জাতিক প্যারালিম্পিক কমিটির দায়িত্বভার গ্রহণ করেছেন। একজন রবার্ট স্টুয়ার্ট, যিনি কানাডিয়ান স্পোর্টস ফান্ড ফর ফিজিক্যালী ডিসএবলড এর প্রতিষ্ঠাতা, তিনি প্রতিষ্ঠাকালীন সভাপতি হিসাবে ১৯৮৯ - ২০০১ সাল পর্যন্ত দায়িত্ব পালন করেন। তিনি ২০০১ সালে সাবেক ব্রিটিশ প্যারা ক্রীড়াবিদ ফিলিপ ক্রাভেন এর নিকট দায়িত্ব হস্তান্তর করেন।

আরও দেখুন 

 আন্তর্জাতিক অলিম্পিক কমিটি
 বিকলাঙ্গ বা অক্ষমদের ক্রীড়াসমূহ
 প্যারালিম্পিক গেমস

তথ্যসূত্র

বহিঃসংযোগ 
 International Paralympic Committee Official Website
 Paralympic Sport TV Website

প্যারালিম্পিক গেমস
প্রতিবন্ধীদের ক্রীড়া সংস্থা
জাতীয় প্যারালিম্পিক কমিটি

জাতীয় প্যারালিম্পিক কমিটি (এনপিসি) হল বিশ্বব্যাপী প্যারালিম্পিক আন্দোলনের জাতীয় পর্যায়ের একটি নিয়ন্ত্রণকারী সংগঠন। এটি আন্তর্জাতিক প্যারালিম্পিক কমিটি কর্তৃক নিয়ন্ত্রিত হয়। প্যারালিম্পিক গেমসে অংশগ্রহণের জন্য নিজ দেশের ক্রীড়াবিদদের সংগঠিত করে।

প্যারালিম্পিক গেমস একটি অন্যতম প্রধান আন্তর্জাতিক বহু-ক্রীড়া প্রতিযোগিতা, যেখানে শারীরিকভাবে অক্ষম বা বিকলাঙ্গ ক্রীড়াবিদগণ অংশগ্রহণ করে। বর্তমানে গ্রীষ্মকালীন ও শীতকালীন প্যারালিম্পিক গেমস, অলিম্পিক গেমসের সমান্তরালে একই স্বাগতিক শহরে অনুষ্ঠিত হয়ে আসছে।

২০১২ সাল পর্যন্ত আইপিসির ১৭৪ টি সদস্য এনপিসি রয়েছে। একমাত্র এনপিসির ভাল অবস্থানই প্যারালিম্পিক গেমসের জন্য ভাল ক্রীড়াবিদ তৈরি করতে পারে। দেশের মধ্যে, এনপিসি এক বা একাধিক ক্রীড়ার জন্য নিয়ন্ত্রণকারী সংস্থা হিসাবে কাজ করে, যখন অন্যান্যগুলি একমাত্র আইপিসির সদস্য হিসাবে  প্যারালিম্পিক গেমসের দায়িত্ব বহন করে।

মহাদেশ অনুযায়ী এনপিসিসমূহ
পাঁচটি আঞ্চলিক প্যারালিম্পিক কমিটি রয়েছে:

আফ্রিকা

আরও দেখুন 
 জাতীয় অলিম্পিক কমিটি

তথ্যসূত্র

বহিঃসংযোগ 
International Paralympic Committee

জাতীয় প্যারালিম্পিক কমিটি
নাগরপুর ইউনিয়ন

নাগরপুর ইউনিয়ন হচ্ছে ইউনিয়ন পরিষদ দ্বারা পরিচালিত একটি ছোট শহর যেটি বাংলাদেশের টাঙ্গাইল জেলার নাগরপুর উপজেলার অন্তর্গত। এটি টাঙ্গাইল শহরের ২৪ কিলোমিটার দক্ষিণে অবস্থিত।

জনসংখ্যাতত্ত্ব
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, নাগরপুর ইউনিয়নের মোট জনসংখ্যা ২৭,০৩৮ জন। এই ইউনিয়নে মোট ঘরসংখ্যা ৬,৩০৩ টি।

শিক্ষা
নাগরপুর ইউনিয়নের গড় সাক্ষরতার হার শতকরা ৪৮ ভাগ (পুরুষ-৫২.১%, মহিলা-৪৪.২%)।

আরও দেখুন
 টাঙ্গাইল

তথ্যসূত্র

ঢাকা বিভাগের জনবহুল স্থান
টাঙ্গাইল জেলার জনবহুল স্থান
নাগরপুর উপজেলার ইউনিয়ন
রহনপুর রেলসেতু

রহনপুর রেলসেতু বাংলাদেশের চাঁপাইনবাবগঞ্জ জেলার গোমস্তাপুর উপজেলার রহনপুর রেলওয়ে স্টেশন সংলগ্ন একটি রেলসেতু। এটি  বাংলাদেশের অন্যতম প্রাচীন রেলসেতু হিসেবে পরিচিত। চাঁপাইনবাবগঞ্জ জেলার রহনপুর রেলওয়ে স্টেশনের পশ্চিমে মহানন্দা-পুনর্ভবা নদীর সংযোগস্থলের উপর এই সেতুটি অবস্থিত।

অবস্থান
রহনপুর রেলসেতু গোমস্তাপুর উপজেলাধীন রহনপুর পৌরসভায় অবস্থিত। রহনপুর রেলসেতু গোমস্তাপুর উপজেলার একটি ঐতিহ্যবাহী স্থাপনা। গোমস্তাপুর উপজেলা সদর হতে প্রায় ৮ কিঃ মিঃ পশ্চিমে রহনপুর পৌরসভার মহানন্দা-পুনর্ভবা নদীর সংযোগস্থলের উপর ব্রীজটি অবস্থিত।

ব্যবহার
ভারতের সিঙ্গাবাদ স্টেশন এবং বাংলাদেশের রহনপুর স্টেশনের মধ্যে যোগাযোগের মাধ্যম হিসেবে এই ব্রিজ টি কাজ করে থাকে। রহনপুর শুল্ক বন্দর বা বাংলাদেশের রহনপুর স্টেশনের দিয়ে পাথর, চাউল, গম, ভুট্টা এবং পোল্ট্রি ফিড আমদানি হয়ে থাকে। অন্যদিকে এ রুট দিয়ে নেপালে বাংলাদেশ থেকে পণ্য রফতানি করা হয়।

ইতিহাস
রহনপুর রেলসেতুর নকশা অনেকটা হার্ডিঞ্জ সেতু এর সাথে মিল আছে। এটি অত্যন্ত পুরাতন স্থপত্য হিসেবে বিবেচনা করা হয়।

গ্যালারি

আরো দেখুন
 রহনপুর
 নওদা বুরুজ
 রহনপুর অষ্টভূজি ইমারত
 রহনপুর শহীদ মুক্তিযোদ্ধাদের গণকবর
 রহনপুর এ. বি. সরকারি উচ্চ বিদ্যালয়

তথ্যসূত্র

চাঁপাইনবাবগঞ্জ জেলা
বাংলাদেশের রেল সেতু
ভেরিয়েবল এনার্জি সাইক্লোট্রন সেন্টার

ভেরিয়েবল এনার্জি সাইক্লোট্রন সেন্টার (ভিইসিসি) হ'ল পরমাণু শক্তি বিভাগের একটি গবেষণা ও উন্নয়ন ইউনিট। ভিইসিসি ভারতের কলকাতায় অবস্থিত এবং বুনিয়াদী এবং প্রয়োগকৃত পারমাণবিক বিজ্ঞান এবং সর্বশেষতম পারমাণবিক কণার ত্বকগুলির উন্নয়ন সম্পর্কে গবেষণা করে। পারমাণবিক গবেষণার জন্য ইউরোপীয় সংস্থার সাথে প্রতিষ্ঠানটির একটি সংঘবদ্ধতা রয়েছে। সেন্টারে একটি ২৪ সেন্টিমিটার সাইক্লোট্রন রয়েছে—ভারতে এটিই প্রথম এই ধরনের যন্ত্র—যা ১৯৭৭ সালের ১৬ জুন থেকে চালু রয়েছে। এটি অন্যান্য প্রতিষ্ঠানে প্রোটন, ডিউটারন, আলফা কণা এবং বিভিন্ন শক্তির ভারী আয়ন বীম সরবরাহ করে।

কেন্দ্রটি কে১৩০ সাইক্লোট্রন, কে৫০০ অতিপরিবাহী সাইক্লোট্রন, সাইক্লোন-৩০ চিকিৎসাবিদ্যা বিষয়ক সাইক্লোট্রন, তেজস্ক্রিয় আয়ন রশ্মি (আরআইবি) সুবিধা, গণনা করা কেন্দ্র (কম্পিউটিং কেন্দ্র), আঞ্চলিক বিকিরণ চিকিৎসা বিজ্ঞান কেন্দ্র মতো প্রধান সুবিধাসমূহ এবং রাজারহাটের নিউ টাউনে প্রস্তাবিত এএনআরআইবি প্রকল্পের জন্য একটি নতুন ক্যাম্পাসের নিয়ে গঠিত। অ্যানুরিব (অস্থিতিশীলতার জন্য উন্নত জাতীয় সুবিধা ও বিরল-আইসোটোপ বিম) কানাডা ভিত্তিক গবেষণা প্রতিষ্ঠান টিআরআইএমএফের সহযোগিতায় নির্মিত একটি পরিকল্পিত সুবিধা। অ্যানুরিব অস্থির এবং বিরল আইসোটোপ বিমের পরীক্ষা-নিরীক্ষা করতে চলেছে।

তথ্যসূত্র

বহিঃসংযোগ

কলকাতার গবেষণা প্রতিষ্ঠান
১৯৭৭-এ পশ্চিমবঙ্গে প্রতিষ্ঠিত
পারমাণবিক গবেষণা ইনস্টিটিউট
পদার্থবিজ্ঞান গবেষণা প্রতিষ্ঠান
পশ্চিমবঙ্গের গবেষণা প্রতিষ্ঠান
১৯৭৭-এ প্রতিষ্ঠিত সরকারি সংস্থা
সলিমাবাদ ইউনিয়ন

সলিমাবাদ ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার নাগরপুর উপজেলার অন্তর্গত। এটি টাঙ্গাইল শহরের ২৮ কিলোমিটার দক্ষিণে যমুনা নদীর তীরে অবস্থিত। এর উত্তরে গয়হাটা, দক্ষিণে ধুবরিয়া, পূর্বে বেকড়া আটগ্রাম, পশ্চিমে চৌহালী উপজেলা রয়েছে।

জনসংখ্যাতত্ত্ব
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, সলিমাবাদ ইউনিয়নের মোট জনসংখ্যা ২১,৬৭৪ জন। এই ইউনিয়নে মোট ঘরসংখ্যা ৫০৪২ টি।

শিক্ষা
সলিমাবাদ ইউনিয়নের গড় সাক্ষরতার হার শতকরা ৫০.৪ ভাগ (পুরুষ-৫১.৬%, মহিলা-৪৯.৪%)।

আরও দেখুন
 টাঙ্গাইল

তথ্যসূত্র

ঢাকা বিভাগের জনবহুল স্থান
টাঙ্গাইল জেলার জনবহুল স্থান
নাগরপুর উপজেলার ইউনিয়ন
ভাররা ইউনিয়ন

ভারড়া ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার নাগরপুর উপজেলার অন্তর্গত। এটি টাঙ্গাইল শহরের ২৭ কিলোমিটার দক্ষিণে যমুনা নদীর তীরে অবস্থিত।

জনসংখ্যাতত্ত্ব
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, ভাররা ইউনিয়নের মোট জনসংখ্যা ৩০,৭৪৩ জন। এই ইউনিয়নে মোট ঘরসংখ্যা ৬৯০১ টি।

শিক্ষা
ভাররা ইউনিয়নের গড় সাক্ষরতার হার শতকরা ৩৬.৮ ভাগ (পুরুষ-৪৯%, মহিলা-৩৪.৮%)।

আরও দেখুন
 টাঙ্গাইল

তথ্যসূত্র

টাঙ্গাইল জেলার জনবহুল স্থান
নাগরপুর উপজেলার ইউনিয়ন
ঢাকা বিভাগের জনবহুল স্থান
ধুবরিয়া ইউনিয়ন

ধুবরিয়া ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার নাগরপুর উপজেলার অন্তর্গত। এটি টাঙ্গাইল শহরের ২৭ কিলোমিটার দক্ষিণে অবস্থিত। এর উত্তরে সলিমাবাদ, দক্ষিণে ভাদ্রা, পূর্বে নাগরপুর, পশ্চিমে দপ্তিয়র।

জনসংখ্যাতত্ত্ব
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, ধুবরিয়া ইউনিয়নের মোট জনসংখ্যা ১২,৭৬০ জন। এই ইউনিয়নে মোট ঘরসংখ্যা ২৯৫৮ টি।

শিক্ষা
ধুবরিয়া ইউনিয়নের গড় সাক্ষরতার হার শতকরা ৪৭.৪ ভাগ (পুরুষ-৫২.৪%, মহিলা-৪৩.১%)।

আরও দেখুন
 টাঙ্গাইল

তথ্যসূত্র

ঢাকা বিভাগের জনবহুল স্থান
টাঙ্গাইল জেলার জনবহুল স্থান
নাগরপুর উপজেলার ইউনিয়ন
ভাদ্রা ইউনিয়ন

ভাদ্রা ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার নাগরপুর উপজেলার অন্তর্গত। এটি টাঙ্গাইল শহরের ৩০ কিলোমিটার দক্ষিণে অবস্থিত। এর উত্তরে ধুবরিয়া, নাগরপুর ও মামুদনগর; দক্ষিণ ও পূর্বে দৌলতপুর উপজেলা;এবং পশ্চিমে দপ্তিয়র।

জনসংখ্যাতত্ত্ব
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, ভাদ্রা ইউনিয়নের মোট জনসংখ্যা ২১,৯৫০ জন। এই ইউনিয়নে মোট ঘরসংখ্যা ৫১০১ টি।

শিক্ষা
ভাদ্রা ইউনিয়নের গড় সাক্ষরতার হার শতকরা ৪১.৩ ভাগ (পুরুষ-৪৬.২%, মহিলা-৩৬.৯%)।

আরও দেখুন
 টাঙ্গাইল

তথ্যসূত্র

ঢাকা বিভাগের জনবহুল স্থান
টাঙ্গাইল জেলার জনবহুল স্থান
নাগরপুর উপজেলার ইউনিয়ন
মামুদনগর ইউনিয়ন

মামুদনগর ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার নাগরপুর উপজেলার অন্তর্গত। এটি টাঙ্গাইল শহরের ২৬ কিলোমিটার দক্ষিণে অবস্থিত। এর উত্তরে সহবতপুর, দক্ষিণে দৌলতপুর উপজেলা, পূর্বে নাগরপুর, পশ্চিমে মোকনা।

জনসংখ্যাতত্ত্ব
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, মামুদনগর ইউনিয়নের মোট জনসংখ্যা ৩৮৪১০ জন। এই ইউনিয়নে মোট ঘরসংখ্যা ৯১১২ টি।

শিক্ষা
মামুদনগর ইউনিয়নের গড় সাক্ষরতার হার শতকরা ৩২.৫ ভাগ (পুরুষ-৩৫.৮%, মহিলা-২৯.৬%)।

আরও দেখুন
 টাঙ্গাইল

তথ্যসূত্র

ঢাকা বিভাগের জনবহুল স্থান
টাঙ্গাইল জেলার জনবহুল স্থান
নাগরপুর উপজেলার ইউনিয়ন
অজিত ওয়াড়েকর

অজিত লক্ষ্মণ ওয়াড়েকর (; জন্ম: ১ এপ্রিল, ১৯৪১ - মৃত্যু: ১৫ আগস্ট, ২০১৮) বোম্বেতে জন্মগ্রহণকারী ভারতীয় আন্তর্জাতিক ক্রিকেটার ছিলেন। ১৯৬৬ থেকে ১৯৭৪ সময়কালে ভারত ক্রিকেট দলের পক্ষে খেলেছেন তিনি। এছাড়াও, দলের অধিনায়কেরও দায়িত্বে ছিলেন অজিত ওয়াড়েকর। আক্রমণধর্মী বামহাতি ব্যাটসম্যানরূপে ভারত দলে খেলেছেন। পাশাপাশি বামহাতি মিডিয়াম ও স্লো লেফট আর্ম অর্থোডক্স বোলিংয়েও পারদর্শিতা দেখিয়েছেন তিনি।

১৯৫৮ সালে প্রথম-শ্রেণীর ক্রিকেটে তার অভিষেক ঘটে। এরপর ১৯৬৬ সালে আন্তর্জাতিক ক্রিকেটে অংশগ্রহণ করেন। সচরাচর তিন নম্বরে ব্যাটিংয়ে নামতেন ও তাকে অন্যতম সেরা স্লিপ ফিল্ডার হিসেবে আখ্যায়িত করা হয়ে থাকে। তার অধিনায়কত্বে ভারত দল ইংল্যান্ড ও ওয়েস্ট ইন্ডিজে সিরিজ জয় করে।

প্রথম-শ্রেণীর ক্রিকেট 
তার পিতা গণিত বিষয়ে তাকে পড়াশোনা করাতে চেয়েছিলেন যাতে ভবিষ্যতে প্রকৌশলী হতে পারেন। কিন্তু ওয়াড়েকর ক্রিকেটের দিকে ঝুঁকে পড়েন।

১৯৫৮-৫৯ মৌসুমে বোম্বে দলের পক্ষে প্রথম-শ্রেণীর ক্রিকেটে অভিষেক ঘটে তার। এরপর ডিসেম্বর, ১৯৬৬ সালে বোম্বের ব্রাবোর্ন স্টেডিয়ামে সফরকারী ওয়েস্ট ইন্ডিজের বিপক্ষে তার টেস্ট অভিষেক হয়। তখন থেকেই দলের নিয়মিত সদস্য হন ও তিন নম্বরে ব্যাটিংয়ে নেমে ১৯৬৬ থেকে ১৯৭৪ মেয়াদে ভারতের পক্ষে খেলেন।

১৯৭৪ সালে তার অধিনায়কত্বে ভারত দল ইংল্যান্ড সফরে যায়। ঐ সফরে ভারত দল একদিনের আন্তর্জাতিকের ইতিহাসে প্রথমবারের মতো অংশ নেয়। কিন্তু ৬৭ রান করলেও তার দল পরাজিত হয়েছিল। সমগ্র ওডিআইয়ে ৩৬.৫০ গড়ে ও ৮১.১১ স্ট্রাইক রেটে ৭৩ রান তুলেছিলেন ওয়াড়েকর। সিরিজে দলের ব্যর্থতায় আন্তর্জাতিক ক্রিকেটকে বিদায় জানান।

অবসর 
১৯৯০-এর দশকে মোহাম্মদ আজহারউদ্দীনের নেতৃত্বাধীন ভারত দলের ম্যানেজার ছিলেন তিনি। খুব স্বল্প কয়েকজন ক্রিকেটারের একজনরূপে ভারত দলের পক্ষে টেস্ট খেলোয়াড়, অধিনায়ক, কোচ/ম্যানেজার ও দল নির্বাচকমণ্ডলীর সভাপতি ছিলেন। লালা অমরনাথ ও চান্দু বোর্দেও এ সকল দায়িত্ব পালন করেছিলেন।

ভারত সরকার কর্তৃক ১৯৬৭ ও ১৯৭২ সালে যথাক্রমে অর্জুনা পদক ও চতুর্থ সর্বোচ্চ বেসামরিক সম্মাননা পদ্মশ্রী পদক লাভ করেন। এছাড়াও অন্যান্য পুরস্কারের মধ্যে সি. কে নায়ড়ু ‌আজীবন সম্মাননা লাভ করেন তিনি।

দেহাবসান 
দীর্ঘদিন অসুস্থ ছিলেন তিনি। অতঃপর, ১৫ আগস্ট, ২০১৮ তারিখে মুম্বইয়ের জসলোক হাসপাতালে ৭০ বছর বয়সে অজিত ওয়াড়েকরের দেহাবসান ঘটে। ১৭ আগস্ট তারিখ মুম্বইয়ে শিবাজী পার্ক শ্মশানঘাটে পূর্ণাঙ্গ রাষ্ট্রীয় মর্যাদায় তাকে দাহ করা হয়। অনেক ক্রিকেটার, সমর্থক তার এ শবানুষ্ঠানে উপস্থিত ছিলেন।

আন্তর্জাতিক পরিসংখ্যান

টেস্ট শতক

ওডিআই অর্ধ-শতক

তথ্যসূত্র

আরও দেখুন 
 সি. কে. নায়ডু
 সন্দ্বীপ পাতিল
 সলিল আঙ্কোলা
 ভারত জাতীয় ক্রিকেট দল

বহিঃসংযোগ 
 
 

১৯৪১-এ জন্ম
২০১৮-এ মৃত্যু
অর্জুন পুরস্কার প্রাপক
অ্যাসোসিয়েটেড সিমেন্ট কোম্পানির ক্রিকেটার
ইন্ডিয়ান ইউনিভার্সিটিজের ক্রিকেটার
ক্রিকেট ম্যানেজার
ক্রীড়ায় পদ্মশ্রী প্রাপক
পশ্চিম অঞ্চলের ক্রিকেটার
ভারতীয় ক্রিকেটার
ভারতের টেস্ট ক্রিকেটার
ভারতের একদিনের আন্তর্জাতিক ক্রিকেটার
ভারতীয় ক্রিকেট প্রশাসক
ভারতীয় ক্রিকেট কোচ
ভারত জাতীয় ক্রিকেট দলের কোচ
ভারত জাতীয় ক্রিকেট দল নির্বাচক
ভারতের টেস্ট ক্রিকেট অধিনায়ক
মুম্বইয়ের ক্রিকেটার
স্টেট ব্যাংক অব ইন্ডিয়ার ক্রিকেটার
মুম্বই থেকে আগত ক্রিকেটার
সদোম ও গোমোরাহ

সদোম ও গোমোরাহ (; ) হল পশ্চিম এশিয়ার দুটি প্রাচীন শহর;  বুক অব জেনেসিস,  হিব্রু বাইবেল, নূতন নিয়ম এবং ডিউটেরোবিধিসম্মত উইজডমের বই, পাশাপাশি কুরআন এবং হাদিসেও এদের উল্লেখ পাওয়া যায়।

তোরাহ অনুসারে, সদোম ও গোমোরাহ  আদ্মাহ, জেবোইম এবং জোয়ারা শহরগুলোর স্বজাতীয় শহর ছিল। এই পাঁচটি শহর "সমভূমির শহরসমূহ" নামে পরিচিত, যা কেনান ভূমির দক্ষিণাঞ্চলে জর্দান নদীর সমভূমিতে অবস্থিত। বর্তমান মৃত সাগরের উত্তরের ভূমিটিই হচ্ছে সেই সমভূমি, যেখানে জমিতে ভালো জলসেচের ব্যবস্থা থাকায় এবং তা সবুজ ও গৃহপালিত পশুচারণ জন্য উপযুক্ত থাকায় একে ইডেনের উদ্যান হিসেবে ধরা হতো।

ঈশ্বরের ঐশিক বিচারের ফলে সদোম ও গোমোরাহ এবং তার দুই প্রতিবেশী শহর সম্পূর্ণরূপে আগুন ও গন্ধক দ্বারা ধ্বংসপ্রাপ্ত হয়। শুধুমাত্র তার প্রতিবেশী শহর জোয়ার (বেলা) এই ধ্বংসকাণ্ড থেকে বেঁচে গিয়েছিল। আব্রাহামীয় ধর্মে, সদোম ও ঘমোরাকে অনুশোচনাহীন পাপের সমার্থক বলে বিবেচনা করা হয়; তাদের পতন সেখানে প্রবাদতুল্য ঐশ্বরিক শাস্তির নিদর্শন হিসেবে বিবেচিত হয়। সদোম ও গোমোরাহ  নামদু'টি বর্তমানে বিভিন্ন ভাষায় ব্যভিচার, সমকামিতা প্রভৃতি বিচ্যুতির একটি রূপক অর্থে  ব্যবহৃত হয়ে থাকে। এদের কাহিনীটি ইংরেজি "সডামি" (পুরুষদের মধ্যে পরস্পর যৌন সংসর্গ বা পায়ুকাম) শব্দসহ বিভিন্ন ভাষায়  সম অর্থের শব্দসমূহের জন্ম দিয়েছে। সডামি আইনসমূহ একটি যৌন "প্রকৃতির বিরুদ্ধে অপরাধ" -কে বর্ণনা করতে ব্যবহৃত হয়, যার মধ্যে রয়েছে পায়ুসঙ্গম বা ওরাল সেক্স, সমকামিতা বা বিপরীতকামিতা উভয়, বা একজন ব্যক্তি এবং একটি অ-মানব পশু (জুওফিলিয়া) মধ্যে যৌন কার্যকলাপ।

ব্যুত্পত্তি 
উভয় নামের ব্যুৎপত্তি অনিশ্চিত। নামের সঠিক মূল অর্থ অনিশ্চিত। সদোম শব্দটি একটি প্রাথমিক সেমিটিক ভাষা অবশেষে আরবি সাদমার সাথে সম্পর্কিত হতে পারে, যার অর্থ "দৃঢ়", "শক্তি বাড়ানো", "শক্তিশালী" এবং গোমোরাহর ঘ, ম, আর মূলের উপর ভিত্তিতে হতে পারে, যার অর্থ "গভীর হওয়া", "প্রাচুর্যপূর্ণ (জল)"।

আধুনিক সদোম 
বর্তমানে ডেড সী ওয়ার্কস সাইটটি মৃত সাগরের খনিজ আহরণের জন্য ব্যবহার করা হয়। এর ঐতিহ্যবাহী আরব নাম খিরবেট আস-সুদুম (Khirbet as-sudūm, خربت السدوم) অনুযায়ী একে "এসদোম" (Sdom) বলা হয়। নিকটস্থ  সদোম পর্বত ( এবং ) প্রধানত লবণ দ্বারা গঠিত। সদোমের সমভূমির (מישור סדום) দক্ষিণে কয়েকটি ঝর্ণা এবং দুটি ছোট কৃষিপ্রধান গ্রাম রয়েছে।

তথ্যসূত্র

বহিঃসংযোগ

 
আব্রাহামিক পুরাণ
সূচনার বই
ধ্বংসপ্রাপ্ত শহর
হিব্রু বাইবেলের ঘটনা
বাইবেলের বাক্যাংশ
এলজিবিটি প্রসঙ্গ এবং ইহুদি ধর্ম
এলজিবিটি প্রসঙ্গ এবং খ্রিস্টান
এলজিবিটি প্রসঙ্গ এবং ইসলাম
তওরাতের শহর
বাইবেল সংক্রান্ত বিতর্ক
দেব-দূত আবির্ভাব
বাইবেল সম্পর্কিত বিতর্ক
আদি পুস্তক
গণধর্ষণ
এশিয়ায় গণধর্ষণ
এলজিবিটিকিউ ও ধর্ম
এলজিবিটিকিউ ও ইসলাম
তোরাহ শহর
ন্যাশনাল প্যারালিম্পিক কমিটি অব বাংলাদেশ

ন্যাশনাল প্যারালিম্পিক কমিটি অব বাংলাদেশ বা বাংলাদেশ জাতীয় প্যারালিম্পিক কমিটি হল বিশ্বব্যাপী প্যারালিম্পিক আন্দোলনে বাংলাদেশে আন্তর্জাতিক প্যারালিম্পিক কমিটির প্রতিনিধিত্বকারী জাতীয় প্যারালিম্পিক কমিটি (এনপিসি)। এটি বাংলাদেশের প্রতিবন্ধী ক্রীড়াবিদদের প্যারালিম্পিক গেমসে অংশগ্রহণের জন্য সংগঠিত করে। এনপিসি বাংলাদেশের আইপিসি কোড হল BAN এবং এর সদরদপ্তর ঢাকায় অবস্থিত। বাংলাদেশের সর্বোচ্চ ক্রীড়া নিয়ন্ত্রণকারী সংস্থা জাতীয় ক্রীড়া পরিষদের একটি ঘোষণার মাধ্যমে ২০১২ সালে এনপিসি বাংলাদেশ প্রতিষ্ঠিত হয়। এর বর্তমান সভাপতি জাওয়াহেরুল ইসলাম মামুন।

আরও দেখুন 
 বাংলাদেশ অলিম্পিক সংস্থা
 এশিয়ান প্যারালিম্পিক কমিটি
 আন্তর্জাতিক প্যারালিম্পিক কমিটি

তথ্যসূত্র 

জাতীয় প্যারালিম্পিক কমিটি
প্যারালিম্পিকে বাংলাদেশ
বাংলাদেশে ক্রীড়া পরিচালনা পরিষদ
গ্রীষ্মকালীন প্যারালিম্পিক গেমস

গ্রীষ্মকালীন প্যারালিম্পিক গেমস হল আন্তর্জাতিক বহু-ক্রীড়া প্রতিযোগিতা প্যারালিম্পিক গেমসের গ্রীষ্মকালীন সংস্করণ, যেখানে শারিরীকভাবে অক্ষম বা প্রতিবন্ধী ক্রীড়াবিদগণ অংশগ্রহণ করে। আন্তর্জাতিক প্যারালিম্পিক কমিটি প্রতি চার বছর পর পর এই প্যারালিম্পিক প্রতিযোগিতার আয়োজন করে থাকে। প্রত্যেক ক্রীড়ার জন্য এক বা একাধিক বিষয় থাকে এবং প্রতিটি বিষয়ে প্রতিযোগীদেরকে প্রথম স্থানের জন্য স্বর্ণ পদক, দ্বিতীয় স্থানের জন্য রৌপ্য পদক এবং তৃতীয় স্থানের জন্য ব্রোঞ্জ পদক প্রদান করা হয়, যা ১৯০৪ সালে অলিম্পিক গেমসে শুরু হয়েছিল।

যুক্তরাষ্ট্র ও যুক্তরাজ্য প্রত্যেকে দুটি করে গ্রীষ্মকালীন প্যারালিম্পিক গেমস আয়োজন করেছে। গ্রীষ্মকালীন গেমসের অন্যান্য স্বাগতিক দেশসমূহ হল : অস্ট্রেলিয়া, কানাডা, চীন, গ্রীক, ইসরায়েল, ইতালি, জাপান, নেদারল্যান্ড, দক্ষিণ কোরিয়া, স্পেন ও পশ্চিম জার্মানি। ২০১৬ গ্রীষ্মকালীন প্যারালিম্পিক ব্রাজিলের রিও দি জেনেরিওতে অনুষ্ঠিত হবে, যা দক্ষিণ আমেরিকায় অনুষ্ঠিত প্রথম গ্রীষ্মকালীন প্যারালিম্পিক গেমস। ২০২০ গ্রীষ্মকালীন প্যারালিম্পিক আয়োজনের মাধ্যমে টোকিও প্রথম এশীয় শহর হিসাবে দুবার স্বাগতিক হওয়ার সৌভাগ্য লাভ করবে।

১২টি দেশ - আর্জেন্টিনা, অস্ট্রেলিয়া, অস্ট্রিয়া, বেলজিয়াম, ফ্রান্স, যুক্তরাজ্য, আয়ারল্যান্ড, সুইজারল্যান্ড, যুক্তরাষ্ট্র - এ পর্যন্ত সকল গ্রীষ্মকালীন প্যারালিম্পিক গেমসে প্রতিনিধিত্ব করেছে। এবং ৭ টি দেশ সকল গেমসে কমপক্ষে ১টি স্বর্ণ পদক জয় করেছে।

যোগ্যতা

ইতিহাস 
আনুষ্ঠানিকভাবে প্রথম প্যারালিম্পিক গেমস ১৯৬০ সালে ইতালির রোমে অনুষ্ঠিত হয়। ১৯৬০ প্যারালিম্পিক গেমসে ২৩ টি দেশের ৪০০ জন প্রতিবন্ধী ক্রীড়াবিদ অংশগ্রহণ করে, যদিও সেখানে একমাত্র হুইলচেয়ারে ক্রীড়াবিদরা ছিলেন।

প্যারালিম্পিক ক্রীড়াসমূহের তালিকা

আসরের তালিকা 
<center>

আরও দেখুন 
 বহু-ক্রীড়া প্রতিযোগিতা
 গ্রীষ্মকালীন অলিম্পিক গেমস

তথ্যসূত্র

বহিঃসংযোগ 
 Official Site of the Paralympic Movement

গ্রীষ্মকালীন প্যারালিম্পিক গেমস
প্যারালিম্পিক গেমস
১৯৬০-এ প্রতিষ্ঠিত পুনরাবৃত্ত ক্রীড়া ঘটনা
চতুর্বার্ষিক ক্রীড়া অনুষ্ঠান
ঢাকা সরকারি মহিলা পলিটেকনিক ইনস্টিটিউট

ঢাকা মহিলা পলিটেকনিক ইনস্টিটিউট বাংলাদেশের নারীদের কারিগরি শিক্ষায় শিক্ষিত করার লক্ষে ১৯৮৫ সালে মাত্র দুটি বিভাগ নিয়ে যাত্রা শুরু করে ঢাকা মহিলা পলিটেকনিক ইনস্টিটিউট ।পিছিয়ে পরা নারী সমাজকে ইঞ্জিনিয়ারিং শিক্ষায় শিক্ষিতকরণ ও জাতীয় উন্নয়নে অংশগ্রহণ করার জন্য প্রতিষ্ঠান্টি শিক্ষা কার্যক্রম চালিয়ে যাচ্ছে । বর্তমানে ইনস্টিটিউটটিতে ৫টি বিভাগ চালু আছে।

অবস্থান 
ঢাকা মহিলা পলিটেকনিক ইনস্টিটিউটটি ঢাকা শহরের প্রণকেন্দ্র আগারগায়ের  শিক্ষা পল্লীতে অবস্থিত ।

ইতিহাস 
ইলা ঘোষ এটির প্রতিষ্ঠাতা।

ক্যাম্পাস

টেকনোলজি এবং আসনসংখ্যা
একাডেমিক টেকনোলজি সমূহের মধ্যে রয়েছে:
 কম্পিউটার
 ইলেকট্রনিক্স
 ইন্সট্রুমেন্টেশন এন্ড প্রসেস কন্ট্রোল
 ইলেকট্রোমেডিক্যাল
 আর্কিটেকচার

ছাত্রীনিবাস 

 রূপসী বাংলা
সোনালী বাংলা
শ্যামলী বাংলা

বহিঃসংযোগ 

 Dhaka Mohila Polytechnic Institute

তথ্যসূত্র

বহিঃসংযোগ 

 অফিসিয়াল ওয়েবসাইট  

ঢাকার শিক্ষাপ্রতিষ্ঠান
ঢাকা বিভাগের পলিটেকনিক ইনস্টিটিউট
বাংলাদেশের সরকারি পলিটেকনিক ইনস্টিটিউট
বাংলাদেশের মহিলা বিশ্ববিদ্যালয় ও মহাবিদ্যালয়
১৯৮৫-এ প্রতিষ্ঠিত শিক্ষাপ্রতিষ্ঠান
বাংলাদেশের কারিগরি শিক্ষাপ্রতিষ্ঠান
ব্রহ্মানন্দম

ব্রহ্মানন্দম কান্নেগন্তি (; জন্ম : ১ ফেব্রুয়ারি, ১৯৫৬) একজন ভারতীয় প্রবীণ চলচ্চিত্র ও কৌতুক অভিনেতা, যিনি সাধারণত তেলুগু চলচ্চিত্রে অভিনয়ের জন্য বিশেষভাবে পরিচিত। বর্তমানে তিনি গিনেস ওয়ার্ল্ড রেকর্ডে সর্বাধিক স্ক্রীন ক্রেডিটধারী জীবিত চলচ্চিত্র অভিনেতা। ভারতীয় চলচ্চিত্রে অবদানের জন্য তিনি ২০০৯ সালে পদ্মশ্রী পুরস্কারে ভূষিত হন। ব্রহ্মানন্দমকে ভারতের একজন শ্রেষ্ঠ কৌতুক অভিনেতা হিসাবে গণ্য করা হয়, বিশেষ করে তিনি তার কৌতুকপূর্ণ অভিব্যক্তিগুলোর জন্য সুপরিচিত।

প্রাথমিক জীবন 
ব্রহ্মানন্দম অন্ধপ্রদেশের সাত্তেনাপাল্লেতে জন্মগ্রহণ করেন। চলচ্চিত্রে অভিনয়ের আগে তিনি পশ্চিম গোদাবরী জেলার আত্তিলিতে তেলুগু ভাষার প্রভাষক ছিলেন।

পুরস্কার ও সম্মাননা 
তিনি ২০ বছরে ৮৬৭ টি  তেলুগু চলচ্চিত্রে অভিনয় করার জন্য ২০০৭ সালে গিনেস বিশ্ব রেকর্ড এ স্থান অর্জন করেছেন।

ব্রহ্মানন্দম জানুয়ারি ২০০৯ সালে ভারতীয় চলচ্চিত্রে অবদানের জন্য ভারতের তৃতীয় বৃহত্তম বেসামরিক পুরস্কার পদ্মশ্রী পুরস্কার লাভ করেন। তার সমসায়িক পুরস্কার প্রাপকেরা হলেন হেলেন , অক্ষয় কুমার এবং ঐশ্বর্যা রাই।

চলচ্চিত্র

তথ্যসূত্র

বহিঃসংযোগ 
 

১৯৫৬-এ জন্ম
জীবিত ব্যক্তি
২০শ শতাব্দীর ভারতীয় অভিনেতা
২১শ শতাব্দীর ভারতীয় অভিনেতা
তেলুগু কৌতুকাভিনয়শিল্পী
তেলুগু চলচ্চিত্র অভিনেতা
ভারতীয় কৌতুকাভিনেতা
ভারতীয় চলচ্চিত্র অভিনেতা
শিল্পকলায় পদ্মশ্রী প্রাপক
নন্দী পুরস্কার বিজয়ী
অন্ধ্রপ্রদেশের অভিনেতা
তামিল চলচ্চিত্র অভিনেতা
ফিল্মফেয়ার পুরস্কার দক্ষিণ বিজয়ী
গুণ্টুর জেলার ব্যক্তি
তেলুগু অভিনেতা
দক্ষিণ ভারতীয় আন্তর্জাতিক চলচ্চিত্র পুরস্কার বিজয়ী
ভারতীয় কণ্ঠাভিনেতা